《解连环 和片玉韵》
清代·周之琦

寸笺休托。诉幽襟忍见，赋情绵邈。耐书永、闲拂蛛尘，但锦羽梦孤，翠绡绿薄。

似水春阴，总化作、残秋萧索。对厌厌病枕，闷损镜妆，谁寄灵药。

芳尊自开下若。带颦蛾酒晕，犹倚栏角。枉盼断、淮上青山，渺天际黛痕，等闲迷却。

浪迹依然，把柳絮、看成桃萼。劝清游、半晴半雨，趁花未落。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。